《夜发曹娥堰》
宋代·喻良能

孤灯乍明灭，隐约小桥边。
野市人家闭，晴天斗柄悬。
秋深风落木，夜静浪鸣船。
却忆前年事，扁舟过霅川。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。